Novela de xadrez

Novela de xadrez é unha novela do escritor austríaco Stefan Zweig, escrita entre 1938 e 1941 e publicada de forma póstuma en 1944. Escrita en lingua alemá co título orixinal de Schachnovelle, foi traducida ao galego por Patricia Buxán e Saleta Fernández Fernández e publicada en 2004 por Ir IndoFicha en Cultura Galega. e de novo con esa tradución por Irmás Cartoné en 2018Recensión da obra, lecturafilia.com.. O relato é unha crítica do nazismo e dos métodos da Gestapo; así mesmo, trata a incomunicación e o exilio forzoso do propio Zweig, que endexamais tornaría a Austria.Resumo  da obra. 

 Trama 
Mirko Czentovič é un home rudo e ignorante, amais de campión mundial indiscutible de xadrez. Durante unha travesía en barco, algúns afeccionados enfróntase a el, sen chegar a supoñerlle un rival. Con todo, unha partida contra o enigmático Dr. B. acaba en táboas. A continuación, Czentovič, asombrado, pídelle o desquite.

A noite antes da reunión, o Dr. B. conta a súa historia, e o motivo que o leva a enfrontarse a un campión xadrecista. En realidade, o doutor B. fora vítima do nazismo, e torturado cun método concreto: o illamento absoluto. Ao bordo da loucura, resistiu grazas a un manual de xadrez co que bateu por casualidade. Centrou a súa atención no xogo, feito que lle permitiu librar centos de partidas mentalmente e asemade manter a cordura.

 Versión cinematográfica 
En 1960, Gerd Oswald adaptou ao cinema a novela Schachnovelle de Zweig. O actor Mario Adorf interpretou a Czentovič mentres que Curd Jürgens fixo de Dr. B.

 Música 
O compositor español Cristóbal Halffter compuxo unha ópera co mesmo título a partir da obra de Zweig, que foi estreada en Kiel (Alemaña) en 2013.

 Notas 

 Véxase tamén 
 Ligazóns externas 
 Ficha na BNE  

Categoría:Obras literarias de 1944
Categoría:Obras literarias en alemán
Categoría:Xadrez
Categoría:Obras traducidas do alemán ao galego